CELEX: 62020CN0024
Language: sk
Date: 2020-01-17 00:00:00
Title: Vec C-24/20: Žaloba podaná 17. januára 2020 – Európska komisia/Rada Európskej únie

9.3.2020   
            
            
               SK
            
            
               Úradný vestník Európskej únie
            
            
               C 77/35
            
         
      Žaloba podaná 17. januára 2020 – Európska komisia/Rada Európskej únie
      (Vec C-24/20)
      (2020/C 77/47)
      Jazyk konania: angličtina
      
         Účastníci konania
      
      
         Žalobkyňa: Európska komisia (v zastúpení: F. Castillo de la Torre, J. Norris a I. Naglis, splnomocnení zástupcovia)
      
         Žalovaná: Rada Európskej únie
      
         Návrhy žalobkyne
      
      
                  —
               
               
                  zrušiť článok 3 rozhodnutia Rady (EÚ) 2019/1754 (1) zo 7. októbra 2019 o pristúpení Európskej únie k Ženevskému aktu Lisabonskej dohody o označeniach pôvodu a zemepisných označeniach,
               
            
                  —
               
               
                  zrušiť článok 4 rozhodnutia 2019/1765 v rozsahu, v ktorom obsahuje odkazy na členské štáty, alebo subsidiárne, zrušil článok 4 v celom rozsahu, ak nie je možné odkazy na členské štáty oddeliť od zvyšku článku,
               
            
                  —
               
               
                  rozhodnúť, že do nadobudnutia účinnosti rozhodnutia Rady Európskej únie, ku ktorému dôjde v rozumnej dobe neprekračujúcej šesť mesiacov od vydania rozsudku, zostávajú v platnosti účinky častí rozhodnutia 2019/1754, ktoré boli zrušené, a to najmä akékoľvek využitie povolenia udeleného podľa článku 3, ktoré členské štáty, ktoré sú momentálne zmluvnými stranami Lisabonskej dohody z roku 1958, uplatnili pred vydaním rozsudku,
               
            
                  —
               
               
                  zaviazať Radu Európskej únie na náhradu trov konania.
               
            
         Žalobné dôvody a hlavné tvrdenia
      
      Prvý žalobný dôvod: porušenie článku 218 ods. 6 a článku 293 ods. 1 ZFEÚ, zásady prenesenia právomocí zakotvenej v článku 13 ods. 2 ZEÚ a zásady inštitucionálnej rovnováhy a právomoci iniciatívy Komisie, ku ktorému došlo tým, že napadnuté rozhodnutie bolo prijaté bez návrhu Komisie.
      Druhý žalobný dôvod: subsidiárne, porušenie článku 2 ods. 1 a článku 207 ZFEÚ a povinnosti odôvodnenia, keďže Rada prekročila svoje právomoci, keď udelila povolenie, ktoré je všeobecné a trvalé a nie je riadne odôvodnené.
      
         (1)  Ú. v. EÚ, L 271, 2019, s. 12.